Document ID: 32005D0788

KOMISSION PÄÄTÖS,
tehty 11 päivänä marraskuuta 2005,
naledin sisällyttämättä jättämisestä neuvoston direktiivin 91/414/ETY liitteeseen I ja tätä ainetta sisältäville kasvinsuojeluaineille annettujen lupien peruuttamisesta
(tiedoksiannettu numerolla K(2005) 4351)
(ETA:n kannalta merkityksellinen teksti)
(2005/788/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 8 artiklan 2 kohdan neljännen alakohdan,
sekä katsoo seuraavaa:
(1)
Direktiivin 91/414/ETY 8 artiklan 2 kohdassa säädetään, että jäsenvaltio voi 12 vuoden kuluessa kyseisen direktiivin tiedoksi antamisesta sallia, että markkinoille saatetaan sellaisia kasvinsuojeluaineita, jotka sisältävät kyseisen direktiivin liitteeseen I kuulumattomia tehoaineita ja jotka ovat jo olleet markkinoilla kaksi vuotta direktiivin tiedoksi antamisen jälkeen, samalla kun kyseisiä tehoaineita tutkitaan vaiheittain työohjelman mukaisesti.
(2)
Komission asetuksissa (EY) N:o 451/2000 (2) ja (EY) N:o 703/2001 (3) säädetään direktiivin 91/414/ETY 8 artiklan 2 kohdassa tarkoitetun työohjelman toisen vaiheen täytäntöönpanoa koskevista yksityiskohtaisista säännöistä. Ilmoittaja tiedotti naledi-tehoaineen osalta komissiolle 2 päivänä joulukuuta 2004, ettei se enää hakenut kyseisen aineen sisällyttämistä direktiivin 91/414/ETY liitteeseen I. Kyseistä tehoainetta ei sen vuoksi pitäisi sisällyttää kyseiseen liitteeseen, ja jäsenvaltioiden olisi peruutettava kaikki naledia sisältävien kasvinsuojeluaineiden luvat.
(3)
Olisi myönnettävä lisäaikaa olemassa olevien varastojen hävittämistä, varastointia, markkinoille saattamista ja käyttöä varten, jotta näitä varastoja voidaan käyttää vielä yhtenä kasvukautena.
(4)
Tässä päätöksessä säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Naledia ei sisällytetä tehoaineena direktiivin 91/414/ETY liitteeseen I.
2 artikla
Jäsenvaltioiden on varmistettava, että
a)
naledia sisältävien kasvinsuojeluaineiden luvat peruutetaan viimeistään 11 päivänä toukokuuta 2006;
b)
naledia sisältäville kasvinsuojeluaineille ei myönnetä lupia eikä niiden lupia uusita 12 päivästä marraskuuta 2005 lähtien.
3 artikla
Jäsenvaltioiden direktiivin 91/414/ETY 4 artiklan 6 kohdan mukaisesti, olemassa olevien varastojen hävittämistä, varastointia, markkinoille saattamista ja käyttöä varten mahdollisesti myöntämän lisäajan on oltava mahdollisimman lyhyt, ja sen on päätyttävä viimeistään 11 päivänä toukokuuta 2007.
4 artikla
Tämä päätös on osoitettu kaikille jäsenvaltioille.
Tehty Brysselissä 11 päivänä marraskuuta 2005.

Labels: 3
6